**IsLaNdiJa**

Republika Islandija je otoška država v severnem Atlantskem oceanu, med Grenlandijo in Veliko Britanijo, severozahodno od Ferskih otokov.

**Zgodovina**

Islandija je do naselitve [Norvežanov](http://sl.wikipedia.org/wiki/Norve%C5%BEani) in [Keltov](http://sl.wikipedia.org/wiki/Kelti) ([Škoti](http://sl.wikipedia.org/wiki/%C5%A0koti) in [Irci](http://sl.wikipedia.org/wiki/Irci)) v poznem [9.](http://sl.wikipedia.org/wiki/9._stoletje) in [10. stoletju](http://sl.wikipedia.org/wiki/10._stoletje) ostala eden večjih nenaseljenih [otokov](http://sl.wikipedia.org/wiki/Otok). Z Islandije izhaja najstarejši [parlament](http://sl.wikipedia.org/wiki/Parlament) na svetu, [Althing](http://sl.wikipedia.org/wiki/Althing), ki je bil ustanovljen leta [930](http://sl.wikipedia.org/wiki/930). Po nekaterih virih so bili prvi naseljenci otoka irski [menihi](http://sl.wikipedia.org/wiki/Menih), a za to ni [arheoloških](http://sl.wikipedia.org/wiki/Arheologija) dokazov.

**Kronologija**

*Začetek 9. stol.* – prvi naseljenci; irski menihi

[*930*](http://sl.wikipedia.org/wiki/930) – prva [demokratična](http://sl.wikipedia.org/wiki/Demokracija) ljudska [skupščina](http://sl.wikipedia.org/w/index.php?title=Skup%C5%A1%C4%8Dina&action=edit) v zahodnem svetu

[*1000*](http://sl.wikipedia.org/wiki/1000) – krščanska [vera](http://sl.wikipedia.org/wiki/Vera) postane državna vera

[*1262*](http://sl.wikipedia.org/wiki/1262) – Islandija postane del Norveške

[*1397*](http://sl.wikipedia.org/wiki/1397) – skupaj z Norveško pod upravo [Danske](http://sl.wikipedia.org/wiki/Danska); ker so brez samouprave otok gospodarsko in socialno propada

[*1944*](http://sl.wikipedia.org/wiki/1944) – na plebiscitu je 97% prebivalstva za neodvisno republiko

[*1949*](http://sl.wikipedia.org/wiki/1949) – čeprav brez vojske, Islandija postane članica pakta [NATO](http://sl.wikipedia.org/wiki/NATO)

[*1970*](http://sl.wikipedia.org/wiki/1970) – postane članica združenja [EFTA](http://sl.wikipedia.org/w/index.php?title=EFTA&action=edit)

**Lega in površje**

Islandija leži na Srednje-atlantskem hrbtu in je nastala zaradi širjenja [Atlantskega oceana](http://sl.wikipedia.org/wiki/Atlantik) v mlajšem [terciarju](http://sl.wikipedia.org/wiki/Terciar) in v [kvartarju](http://sl.wikipedia.org/wiki/Kvartar). Geološka podlaga Islandije še vedno ni stabilna, saj se [Evrazijska](http://sl.wikipedia.org/wiki/Evrazija) in Severnoameriška plošča še vedno razmikata in tako se Islandija še veča. V smeri JZ – SV poteka prek Islandije niz razpok, ob katerih so številni [ognjeniški](http://sl.wikipedia.org/wiki/Ognjenik) stožci in [lavni](http://sl.wikipedia.org/wiki/Magma) tokovi. Približno polovico površja Islandije zavzemajo [bazaltne](http://sl.wikipedia.org/w/index.php?title=Bazalt&action=edit) [planote](http://sl.wikipedia.org/w/index.php?title=Planota&action=edit), druga polovica pa je iz [tefre](http://sl.wikipedia.org/w/index.php?title=Tefra&action=edit), prhkih ognjeniških izmečkov. Obala je dolga 4.998 [km](http://sl.wikipedia.org/wiki/Kilometer), sestavljajo pa jo večinoma [fjordi](http://sl.wikipedia.org/wiki/Fjord) (severna in zahodna obala) ter prodne ravnice (sanderji). Te so nastale zaradi [rek](http://sl.wikipedia.org/wiki/Reka), ki tečejo izpod [ledenikov](http://sl.wikipedia.org/wiki/Ledenik). Na Islandiji je tudi pet ledenikov, ki so večinoma platojski in pokrivajo več kot enajst odstotkov (11,800 km2) površja, led pa je na nekaterih mestih debel tudi do 1000 m. Največji ledenik se imenuje [Vatnajökull](http://sl.wikipedia.org/w/index.php?title=Vatnaj%C3%B6kull&action=edit), ki pokriva okrog 8300 km2, kar je celo več, kot pokrivajo vsi ledeniki v ostali [Evropi](http://sl.wikipedia.org/wiki/Evropa). Tako ni čudno, da se je Islandije prijelo ime *»otok ledu in ognja«.* Tu leži tudi najvišji vrh Islandije, [Hvannadalshnúkur](http://sl.wikipedia.org/w/index.php?title=Hvannadalshn%C3%BAkur&action=edit) (2119 mnm). Reke se iz osredja radialno raztekajo na vse strani. Imajo velik strmec in ledeniški [rečni režim](http://sl.wikipedia.org/wiki/Re%C4%8Dni_re%C5%BEim). Najdaljša reka je [Thjórsá](http://sl.wikipedia.org/w/index.php?title=Thj%C3%B3rs%C3%A1&action=edit).

**Podnebje**

Islandsko podnebje je milo oceansko in ima sveža [poletja](http://sl.wikipedia.org/wiki/Poletje) ter mile [zime](http://sl.wikipedia.org/wiki/Zima). Na JZ pade letno od 800 do 2000 [mm](http://sl.wikipedia.org/wiki/Milimeter) [padavin](http://sl.wikipedia.org/wiki/Padavine), na S pa od 400 do 700 mm. Značilne so hitre vremenske spremembe in viharni JZ [vetrovi](http://sl.wikipedia.org/wiki/Veter), ki lahko povzročijo sneženje v notranjosti tudi poleti. Islandija leži v mejnem območju hladnih [arktičnih](http://sl.wikipedia.org/wiki/Arktika) zračnih gmot in zmerno toplih zračnih tokov. [Zalivski tok](http://sl.wikipedia.org/w/index.php?title=Zalivski_tok&action=edit) obkroža Islandijo v smeri [urinega](http://sl.wikipedia.org/wiki/Ura) kazalca in ima zelo velik vpliv na podnebje, saj bi bil otok brez njega komaj naseljiv.

[Reykjavik](http://sl.wikipedia.org/wiki/Reykjav%C3%ADk): srednja mesečna temperatura: [januar](http://sl.wikipedia.org/wiki/Januar) –0,3 °[C](http://sl.wikipedia.org/wiki/Celzij), [julij](http://sl.wikipedia.org/wiki/Julij) 11,4 °C; povprečno 1082 mm padavin

[Akureyri](http://sl.wikipedia.org/w/index.php?title=Akureyri&action=edit): srednja mesečna temperatura: januar –1,6 °C, julij 10,2 °C; povprečno 457 mm padavin

**Tla, rastje in živalstvo**

Površje je kamnito, deloma prekrito z gruščem, drugod pa so plitva tla z mnogo kamenja. Pred poselitvijo so [brezovi](http://sl.wikipedia.org/wiki/Breza) [gozdovi](http://sl.wikipedia.org/wiki/Gozd) pokrivali 20% površja, vendar so ljudje s krčenjem in pašo gozdove skrčili na sedanji 1%. Večino ostale površine pokriva [tundra](http://sl.wikipedia.org/w/index.php?title=Tundra&action=edit) z [lišaji](http://sl.wikipedia.org/wiki/Li%C5%A1aj), skromno [travo](http://sl.wikipedia.org/wiki/Trava) in nizkim [grmičevjem](http://sl.wikipedia.org/w/index.php?title=Grmi%C4%8Devje&action=edit). Avtohtone [živali](http://sl.wikipedia.org/wiki/%C5%BDivali) na otoku so predvsem [ptice](http://sl.wikipedia.org/wiki/Ptice) – okrog 240 vrst – in le en [sesalec](http://sl.wikipedia.org/wiki/Sesalec) – [polarna lisica](http://sl.wikipedia.org/wiki/Polarna_lisica). Obalne vode so bogate s [planktonom](http://sl.wikipedia.org/w/index.php?title=Plankton&action=edit) in posledično tudi z veliko vrstami [rib](http://sl.wikipedia.org/wiki/Ribe).

**Prebivalstvo**

Prvi naseljenci so prišli z [Norveške](http://sl.wikipedia.org/wiki/Norve%C5%A1ka) okrog leta 870, leta 900 pa jih je bilo že med 30 in 40 tisoč. Ta številka je bila nato do konca [19. stoletja](http://sl.wikipedia.org/wiki/19._stoletje) zaradi [političnih](http://sl.wikipedia.org/wiki/Politika) dejavnikov konstantna. Takrat je število prebivalstva zaradi ribištva začelo naraščati. Rodnost je med najvišjimi v Evropi, vendar zaradi izseljevanja prebivalstvo ne narašča tako hitro.

Rodnost l. 1995 16,0‰

Smrtnost l. 1995 7,2‰

Naravni prirastek l. 1995 8,8‰

Povprečna letna rast prebivalstva od l. 1993 do 98 0,9%

Pričakovana življenjska doba l. 1995 M: 76,5 let Ž: 80,6 let

Mlajši od 15 let l. 1997 24,0%

Starejši od 60 let l. 1997 15,1%

Mestno prebivalstvo l. 1996 91,9%

Po narodni pripadnosti je prebivalstvo Islandije zelo homogeno, saj tu živi kar 96% [Islandcev](http://sl.wikipedia.org/wiki/Islandci), ostalo so [Danci](http://sl.wikipedia.org/wiki/Danci) in [Američani](http://sl.wikipedia.org/wiki/Ameri%C4%8Dani). Po verski sestavi je 91% [evangeličanov](http://sl.wikipedia.org/wiki/Evangeli%C4%8Dani) (uradna državna cerkev), 4% drugih [protestantov](http://sl.wikipedia.org/wiki/Protestanti) in le 1% [katoličanov](http://sl.wikipedia.org/w/index.php?title=Katoli%C4%8Dani&action=edit). Poseljenih je 20% otoka, največ prebivalcev pa živi v [glavnem mestu](http://sl.wikipedia.org/wiki/Glavno_mesto) in okolici (161.000 od 276.000). Je najredkeje naseljena evropska država, saj ima gostoto le 2,7 prebivalca na [km²](http://sl.wikipedia.org/wiki/Km%C2%B2).

**Gospodarstvo**

Islandija nima rudnega bogastva in ne ugodnih možnosti za razvoj [kmetijstva](http://sl.wikipedia.org/wiki/Kmetijstvo) in [industrije](http://sl.wikipedia.org/wiki/Industrija). Glavna panoga otoškega gospodarstva je ribištvo in industrija povezana z njim. Največji problemi so majhen domači [trg](http://sl.wikipedia.org/wiki/Trg), pomanjkanje [surovin](http://sl.wikipedia.org/w/index.php?title=Surovine&action=edit) in odmaknjenost od drugih držav. Zaradi velike odvisnosti od ribištva se poskušajo preusmeriti v druge panoge.

Kmetijstvo Islandija ima samo 6000 [ha](http://sl.wikipedia.org/wiki/Hektar) [njiv](http://sl.wikipedia.org/wiki/Njiva), kar predstavlja le 0,1% vse površine. Tu pridelujejo predvsem [repo](http://sl.wikipedia.org/wiki/Repa) in [krompir](http://sl.wikipedia.org/wiki/Krompir). 22,7% površja predstavljajo [travniki](http://sl.wikipedia.org/wiki/Travnik) in [pašniki](http://sl.wikipedia.org/w/index.php?title=Pa%C5%A1nik&action=edit), na katerih gojijo [govedo](http://sl.wikipedia.org/w/index.php?title=Govedo&action=edit), [ovce](http://sl.wikipedia.org/wiki/Ovca) in [konje](http://sl.wikipedia.org/wiki/Konj), prevladuje pa mlečna živinoreja. V rastlinjakih gojijo [povrtnino](http://sl.wikipedia.org/w/index.php?title=Vrtnina&action=edit), [cvetje](http://sl.wikipedia.org/w/index.php?title=Cvetje&action=edit) in celo [banane](http://sl.wikipedia.org/wiki/Banana), ogrevajo pa jih z vodo iz termalnih [vrelcev](http://sl.wikipedia.org/w/index.php?title=Vrelec&action=edit). Država spodbuja kmetijstvo, saj je to eden redkih načinov, ki omogoča poselitev podeželja.

Ribištvo predstavlja kar 75% prihodkov vsega izvoza in je tako največji vzrok za visok življenjski [standard](http://sl.wikipedia.org/wiki/Standard). Na leto nalovijo 1,62 milijonov [ton](http://sl.wikipedia.org/wiki/Tona) rib. Večino svežih rib izvozijo v [Veliko Britanijo](http://sl.wikipedia.org/wiki/Velika_Britanija) in [Nemčijo](http://sl.wikipedia.org/wiki/Nem%C4%8Dija). Da ne bi preveč razredčili populacije rib, so leta [1975](http://sl.wikipedia.org/wiki/1975) razširili ozemeljske vode na 200 [morskih milj](http://sl.wikipedia.org/wiki/Morska_milja). Nihanja v ulovu poskušajo omiliti z gojenjem v [ribogojnicah](http://sl.wikipedia.org/w/index.php?title=Ribogojnica&action=edit).

Industrija Večina industrije se ukvarja s [predelavo](http://sl.wikipedia.org/w/index.php?title=Predelava&action=edit) rib. Največ te industrije je ob glavnem mestu na JZ države. Ribe predelujejo v [ribjo moko](http://sl.wikipedia.org/w/index.php?title=Ribja_moka&action=edit), [ribje olje](http://sl.wikipedia.org/w/index.php?title=Ribje_olje&action=edit), delajo pa tudi ribje [konzerve](http://sl.wikipedia.org/w/index.php?title=Konzerva&action=edit). Odvisnost od rib poskušajo omiliti s postavljanjem energijsko intenzivne industrije. Proizvajajo [umetna gnojila](http://sl.wikipedia.org/w/index.php?title=Umetno_gnojilo&action=edit), postavili so tudi tovarne za predelavo [aluminija](http://sl.wikipedia.org/wiki/Aluminij) in [ferosilicija](http://sl.wikipedia.org/w/index.php?title=Ferosilicij&action=edit). Država spodbuja tudi razvoj [računalniških](http://sl.wikipedia.org/wiki/Ra%C4%8Dunalni%C5%A1tvo) podjetij, živilske in oblačilne industrije. Večino energije za industrijo pridobivajo s [hidroelektrarnami](http://sl.wikipedia.org/wiki/Hidroelektrarna), nekaj pa tudi z [geotermalnimi elektrarnami](http://sl.wikipedia.org/w/index.php?title=Geotermalna_elektrarna&action=edit).

**Turizem**

 Cerkev Hallgrímskirkja, pred njo: spomenik Leifru Eiríkssonu.

V poletnem času [turizem](http://sl.wikipedia.org/wiki/Turizem) prinaša pomemben dohodek državi, saj jo, kljub temu, da je Islandija najdražja evropska država, vsako leto obišče okoli 190.000 tujih [turistov](http://sl.wikipedia.org/wiki/Turist). Ljudje prihajajo gledat predvsem [gejzirje](http://sl.wikipedia.org/wiki/Gejzir) in [slapove](http://sl.wikipedia.org/wiki/Slap), ki jih na Islandiji ni malo.

**Vpliv vulkanizma**

Na pomembnost ognjenikov kaže dejstvo, da je bilo od naselitve okrog 150 vulkanskih izbruhov. [Vulkanizem](http://sl.wikipedia.org/wiki/Ognjenik) povzroča tudi širitev Islandije, saj so najmlajši deli mlajši od 700 tisoč let. Gejzirje srečamo tudi drugod po svetu, ime pa so dobili prav po gejzirju na Islandiji - [Geysir](http://sl.wikipedia.org/w/index.php?title=Geysir&action=edit).

Geotermalne elektrarne

Vodo po ceveh speljejo globoko pod površje, kjer se segreje, nato pa jo na površju uporabijo za pridobivanje [električne](http://sl.wikipedia.org/wiki/Elektrika) [energije](http://sl.wikipedia.org/wiki/Energija). Vodo nato spet pošljejo navzdol. Geotermalne elektrarne sicer ne proizvedejo veliko elektrike, vendar predstavlja eno najbolj sonaravnih oblik izkoriščanja energije. Toplo vodo, ki se segreva v globinah, uporabljajo tudi za ogrevanje poslopij in rastlinjakov.

**Zanimivost**

- 1. marca Islandčani praznujejo Dan piva, ki obeležuje ukinitev prohibicije leta 1989.

- Glima je oblika rokoborbe, ki je tradicionalni islandski šport in izhaja še iz 9. stoletja.
- Islandci ne dajejo napitnin.

- Za vstop v nočne klube morate biti stari nad 20 let.
- Za sporazumevanje z domačini bo večinoma zadostovalo znanje angleškega jezika.